CELEX: 52017PC0023
Language: fi
Date: 2017-01-19
Title: Ehdotus NEUVOSTON ASETUS Euroopan parlamentin ja neuvoston direktiivin 2008/98/EY liitteen III muuttamisesta vaarallisuusominaisuuden HP 14 (”ympäristölle vaarallinen”) osalta

EUROOPAN KOMISSIO
            Bryssel 19.1.2017
            COM(2017) 23 final
            2017/0010(NLE)
            Ehdotus
            NEUVOSTON ASETUS
            Euroopan parlamentin ja neuvoston direktiivin 2008/98/EY liitteen III muuttamisesta vaarallisuusominaisuuden HP 14 (”ympäristölle vaarallinen”) osalta 
            (ETA:n kannalta merkityksellinen teksti)
            
               
         
         
            
               PERUSTELUT
            
            
               Jätteistä annetun direktiivin 2008/98/EY (jätepolitiikan puitedirektiivi) liitettä III, jossa vahvistetaan ominaisuudet, jotka tekevät jätteistä vaarallisia, tarkistettiin vuonna 2014 perusteellisesti komission asetuksella (EU) N:o 1357/2014. Kyseisen tarkistuksen päämääränä oli mukauttaa jätteiden ominaisuuksia tekniikan ja tieteen edistymiseen sekä yhdenmukaistaa mahdollisuuksien mukaan vaarallisen jätteen määrittelyä aineiden ja seosten luokituksesta, merkinnöistä ja pakkaamisesta annetussa asetuksessa (EY) N:o 1272/2008 (CLP-asetus) säädettyjen arviointiperusteiden kanssa.
            
            
               Ainoa vaarallisuusominaisuus, jota tuon tarkistuksen yhteydessä ei muutettu, oli vaarallisuusominaisuus HP 14 (”ympäristölle vaarallinen”), sillä silloin katsottiin, että sen arvioimiseksi tarvittavaa tietämyspohjaa oli vielä parannettava. 
            
            
               Ympäristölle vaarallisuuden osalta ollaan nyt oikeudellisessa tyhjiössä: jätepolitiikan puitedirektiivin liitteessä III nykyisin olevan huomautuksen mukaan vaarallisuusominaisuus HP 14 on määriteltävä neuvoston direktiivin 67/548/ETY liitteessä VI säädettyjen perusteiden mukaisesti. Kyseinen direktiivi on kumottu 1. kesäkuuta 2015.
            
            
               Päästäkseen eroon oikeudellisesta tyhjiöstä ja vaarallisuusominaisuuden HP 14 ”ympäristölle vaarallinen” määrittelyn yhdenmukaisuuden puuttumisesta komissio on esittänyt jätepolitiikan puitedirektiivin 39 artiklan mukaisesti perustetulle komitealle äänestettäväksi asetusluonnoksen. Komitea ei antanut luonnoksesta myönteistä lausuntoa kokouksessaan 25. lokakuuta 2016. 
            
            
               Pääasiassa komitea katsoi, että 1) on tarpeen täsmentää, että jäsenvaltiot voivat edelleen käyttää testimenetelmiä ympäristölle vaarallisuuden arvioimiseen ja että 2) komission esittämä laskukaava voisi johtaa eräiden jätetyyppien luokittelun muuttamiseen vaarattomasta vaaralliseksi, mikä vaikuttaisi kielteisesti kyseisten jätteiden kierrätykseen niiden korkeampien käsittelykustannusten vuoksi. Tällaisina jätteinä mainittiin polttolaitosten pohjatuhka ja murskausjäämät.
            
            
               Sen vuoksi annetaan neuvoston päätöksen 1999/468/EY 5 a artiklassa säädetyn menettelyn mukaisesti neuvostolle ehdotus neuvoston asetukseksi sekä toimitetaan se myös Euroopan parlamentille.
            
            
            
               2017/0010 (NLE)
            
            
               Ehdotus
            
            
               NEUVOSTON ASETUS
            
            
               Euroopan parlamentin ja neuvoston direktiivin 2008/98/EY liitteen III muuttamisesta vaarallisuusominaisuuden HP 14 (”ympäristölle vaarallinen”) osalta 
            
            
               (ETA:n kannalta merkityksellinen teksti)
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon jätteistä ja tiettyjen direktiivien kumoamisesta 19 päivänä marraskuuta 2008 annetun Euroopan parlamentin ja neuvoston direktiivin 2008/98/EY
                  1
                ja erityisesti sen 38 artiklan 2 kohdan, 
            
            
               sekä katsoo seuraavaa:
            
            
               (1)Direktiivin 2008/98/EY liitteessä III luetellaan ominaisuudet, jotka tekevät jätteistä vaarallisia.
            
            
               (2)Direktiivissä 2008/98/EY todetaan, että jätteen luokittelun vaaralliseksi jätteeksi olisi perustuttava muun muassa unionin kemikaalilainsäädäntöön erityisesti seosten vaarallisiksi luokittelun osalta, luokitteluun käytettävät pitoisuusraja-arvot mukaan lukien. Komission päätöksessä 2000/532/EY
                  2
                vahvistetaan jäteluettelo, jotta voidaan edistää jätteiden yhdenmukaistettua luokittelua ja varmistetaan jätteiden vaarallisten ominaisuuksien yhdenmukaistettu määrittely unionissa.
            
         
         
            
               (3)Direktiivin 2008/98/EY liitteen III mukaan vaarallisuusominaisuus HP 14 (”ympäristölle vaarallinen”) on määriteltävä neuvoston direktiivin 67/548/ETY
                  3
                liitteessä VI säädettyjen perusteiden mukaisesti.
            
            
               (4)Direktiivi 67/548/ETY on kumottu 1 päivästä kesäkuuta 2015 ja korvattu Euroopan parlamentin ja neuvoston asetuksella (EY) N:o 1272/2008
                  4
               . Kyseistä direktiiviä voidaan kuitenkin soveltaa edelleen joihinkin seoksiin 1 päivään kesäkuuta 2017 asti, jos ne on luokiteltu, merkitty ja pakattu Euroopan parlamentin ja neuvoston direktiivin 1999/45/EY
                  5
                mukaisesti ja saatettu markkinoille jo ennen 1 päivää kesäkuuta 2015.
            
            
               (5)Direktiivin 2008/98/EY liite III on korvattu komission asetuksella (EU) N:o 1357/2014
                  6
               , jotta voidaan tarvittaessa yhdenmukaistaa vaarallisten ominaisuuksien määritelmät asetuksen (EY) N:o 1272/2008 kanssa ja korvata viittaukset direktiiviin 67/548/ETY viittauksilla asetukseen (EY) N:o 1272/2008.  
            
            
               (6)Vaarallisuusominaisuuden HP 14 (”ympäristölle vaarallinen”) määritelmää ei muutettu asetuksella (EU) N:o 1357/2014, koska ylimääräinen tutkimus oli tarpeen, jotta voidaan varmistaa niiden tietojen riittävä kattavuus ja edustavuus, jotka koskevat vaikutusta, joka voi aiheutua vaarallisuusominaisuuden HP 14 (”ympäristölle vaarallinen”) arvioinnin yhdenmukaistamisesta asetuksessa (EY) N:o 1272/2008 säädettyjen perusteiden kanssa. Kun tämä tutkimus on nyt tehty, olisi sen suositukset otettava huomioon direktiivin 2008/98 liitteeseen sisältyvän jätteen vaarallisuusominaisuuden HP 14 (”ympäristölle vaarallinen”) arvioinnissa sekä yhdenmukaistettava kyseinen arviointi mahdollisuuksien mukaan asetuksessa (EY) N:o 1272/2008 säädettyihin kemikaalien ympäristölle vaarallisuuden arviointiperusteisiin. Kun määritetään jätteiden vaarallisuuden luokittelua vaarallisuusominaisuuden HP 14 (”ympäristölle vaarallinen”) mukaan laskukaavoja käyttäen, olisi sovellettava yleisiä raja-arvoja siten kuin asetuksessa (EY) N:o 1272/2008 määritellään. 
            
            
               (7)Kun tehdään testi jätteen arvioimiseksi vaarallisuusominaisuuden HP 14 (”ympäristölle vaarallinen”) mukaan, on aiheellista soveltaa komission asetuksessa (EY) N:o 440/2008
                  7
                vahvistettuja asianmukaisia menetelmiä tai muita kansainvälisesti tunnustettuja testimenetelmiä ja suuntaviivoja. Päätöksessä 2000/532/EY säädetään, että jos jätteen vaarallinen ominaisuus on arvioitu testillä ja käyttämällä direktiivin 2008/98/EY liitteessä III ilmoitettuja vaarallisten aineiden pitoisuuksia, testin tulokset jäävät voimaan. Lisäksi olisi otettava huomioon asetuksen (EY) N:o 1272/2008 12 artikla ja erityisesti sen b alakohta ja menetelmät sen soveltamiseksi.
            
            
               (8)On tarpeen antaa yrityksille ja toimivaltaisille viranomaisille riittävästi aikaa sopeutua uusiin vaatimuksiin. 
            
            
               (9)Direktiivin 2008/98/EY 39 artiklassa tarkoitettu komitea ei antanut lausuntoa tässä asetuksessa säädettävistä toimenpiteistä. Sen vuoksi neuvoston olisi hyväksyttävä toimenpiteet neuvoston päätöksen 1999/468/EY 5 a artiklan 4 kohdan mukaisesti
                  8
               , 
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan direktiivin 2008/98/EY liite III seuraavasti:
            
            
               1)
                     Korvataan ominaisuutta HP 14 ”Ympäristölle vaarallinen” koskeva kohta seuraavasti:
            
            
               ”HP 14 ”Ympäristölle vaarallinen”: jätteet, jotka aiheuttavat tai voivat aiheuttaa välittömästi tai myöhemmin vaaraa yhdelle tai useammalle ympäristön osa-alueelle.
            
            
               Jätteet, jotka täyttävät minkä tahansa seuraavista edellytyksistä, on luokiteltava vaarallisiksi ominaisuuden HP 14 mukaan: 
            
            
               –Jätteet, jotka sisältävät ainetta, joka on luokiteltu otsonikerrosta heikentäväksi ja jolle on annettu Euroopan parlamentin ja neuvoston asetuksen (EY) N:o 1272/2008* mukaisesti vaaralausekekoodi H420, ja tällaisen aineen pitoisuus on vähintään 0,1 prosenttia. 
            
            
               [ c(H420) ≥ 0.1% ] 
            
            
               –Jätteet, jotka sisältävät yhtä tai useampaa ainetta, jo(t)ka on luokiteltu välittömästi myrkylliseksi vesieliöille ja jo(i)lle on annettu asetuksen (EY) N:o 1272/2008 mukaisesti vaaralausekekoodi H400, ja tällaisten aineiden pitoisuuksien summa on vähintään 25 prosenttia. Tällaisiin aineisiin sovelletaan 0,1 prosentin raja-arvoa.
            
            
               [ ∑ c (H400) ≥ 25 % ]
            
            
               –Jätteet, jotka sisältävät yhtä tai useampaa ainetta, jo(t)ka on luokiteltu kroonisesti myrkylliseksi vesieliöille kategoriaan 1, 2 tai 3 ja jo(i)lle on annettu asetuksen (EY) N:o 1272/2008 mukaisesti vaaralausekekoodi(t) H410, H411 tai H412, ja kun vesieliöille kroonisesti myrkylliseksi luokiteltujen kategorian 2 (H410) kaikkien aineiden pitoisuuksien summa, kerrottuna sadalla ja lisättynä vesieliöille kroonisesti myrkylliseksi luokiteltujen kategorian 1 (H411) kaikkien aineiden pitoisuuksien summaan kerrottuna kymmenellä ja lisättynä vesieliöille kroonisesti myrkylliseksi luokiteltujen kategorian 3 (H412) kaikkien aineiden pitoisuuksien summaan, on vähintään 25 prosenttia. Vaaralausekkeeseen H410 luokiteltuihin aineisiin sovelletaan 0,1 prosentin raja-arvoa ja vaaralausekkeiseen H411 tai H412 luokiteltuihin aineisiin sovelletaan 1 prosentin raja-arvoa.
            
            
               [ 100 x ∑c (H410)) + 10 x ∑c (H411) + ∑c (H412) ≥ 25% ]
            
            
               –Jätteet, jotka sisältävät yhtä tai useampaa ainetta, jo(t)ka on luokiteltu kroonisesti myrkylliseksi vesieliöille kategoriaan 1, 2, 3 tai 4 ja jo(i)lle on annettu asetuksen (EY) N:o 1272/2008 mukaisesti vaaralausekekoodi (t) H410, H411, H412 tai 413, ja kaikkien tällaisten aineiden pitoisuuksien summa on vähintään 25 prosenttia. Vaaralausekkeeseen H410 luokiteltuihin aineisiin sovelletaan 0,1 prosentin raja-arvoa ja vaaralausekkeiseen H411, H412 tai H413 luokiteltuihin aineisiin sovelletaan 1 prosentin raja-arvoa.
            
         
         
            
               [ ∑ c H410 + ∑ c H411 + ∑ c H412 + ∑ c H413 ≥ 25 % ]
            
            
               Jossa: ∑ = summa ja c = aineiden pitoisuus.
            
            
               ___________________________________
            
            
               *
                     Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).”
            
            
            
               2)
                     Poistetaan kohdan HP 15 alla oleva huomautus. 
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 
            
            
               Sitä sovelletaan alkaen 12 kuukauden kuluttua päivästä, jona se julkaistaan Euroopan unionin virallisessa lehdessä.
            
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  EUVL L 312, 22.11.2008, s. 3. 
               
               
                  
                     (2)
                  Komission päätös 2000/532/EY, tehty 3 päivänä toukokuuta 2000, jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn komission päätöksen 94/3/EY ja vaarallisista jätteistä annetun neuvoston direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/904/EY korvaamisesta (EYVL L 226, 6.9.2000, s. 3).
               
               
                  
                     (3)
                  Neuvoston direktiivi 67/548/ETY, annettu 27 päivänä kesäkuuta 1967, vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä (EYVL 196, 16.8.1967, s. 1).
               
               
                  
                     (4)
                  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).
               
               
                  
                     (5)
                  Euroopan parlamentin ja neuvoston direktiivi 1999/45/ETY, annettu 31 päivänä toukokuuta 1999, vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä (EYVL 200, 30.7.1999, s. 1).
               
               
                  
                     (6)
                  Komission asetus (EU) N:o 1357/2014, annettu 18 päivänä joulukuuta 2014, jätteistä ja tiettyjen direktiivien kumoamisesta annetun Euroopan parlamentin ja neuvoston direktiivin 2008/98/EY liitteen III korvaamisesta (EUVL L 365, 19.12.2014, s. 89).
               
               
                  
                     (7)
                  Komission asetus (EY) N:o 440/2008, annettu 30 päivänä toukokuuta 2008, testimenetelmien vahvistamisesta kemikaalien rekisteröinnistä, arvioinnista, lupamenettelyistä ja rajoituksista (REACH) annetun asetuksen (EY) N:o 1907/2006 nojalla (EUVL L 142, 31.5.2008, s. 1).
               
               
                  
                     (8)
                  Neuvoston päätös, tehty 28 päivänä kesäkuuta 1999, menettelystä komissiolle siirrettyä täytäntöönpanovaltaa käytettäessä (EYVL L 184, 17.7.1999, s. 23).